01130144 | Jaarboeke 2018 | Universiteit van Pretoria
01130144 Fakulteit Geesteswetenskappe Minimum duur van studie: 4 jaar Totale krediete: 589
Kandidate wat voldoen aan die minimum vak- en prestasievereistes sowel as die TPT-vereistes van hierdie programme sal in die programme geplaas word, onderhewig aan die beskikbaarheid van plekke.
Om toelating te behou, sal daar van leerders verwag word om 'n TPT van ten minste 30 in Graad 12 te behaal.
Departementele keuring vind plaas aan die einde van die eerste jaar en is gebaseer op akademiese prestasie (i.e. GPA [geweegde gemiddelde] = 60%), aanlegtoetse en ’n onderhoud.
Studente word gekeur vir toelating tot tweedejaarsvlak. Die keuringsproses sluit in akademiese punte (geweegde gemiddelde van 60), aanlegtoetsing en ’n onderhoud wat dieselfde gewig dra. ’n Keuringsproses is ook van toepassing op studente van ander universiteite wat aansoek doen om hulle maatskaplikewerk­studies by UP voort te sit. Inligting kan van die programkoördineerder verkry word.
Geen student sal toegelaat word tot die vierde jaar van die BSW alvorens al die maatskaplikewerkmodules tot en met die derdejaarsvlak asook all modules voorgeskryf vir die eerste en tweede jaar van die BSW-program suksesvol voltooi is nie.